Yterbi

Yterbi (Ytterbium) ni elementi ya kimetali yenye alama Yb na namba atomia 70, maana yake kiini cha Yterbi kina protoni 70 ndani yake. Uzani atomia ni 173.045. Katika jedwali la elementi inahesabiwa kati ya lanthanidi na metali za ardhi adimu. 

Kiasili Yterbi haipatikani kwa hali safi lakini imo ndani ya madini mengi.  

Iligunduliwa mnamo mwaka 1878 wakati mwanakemia Mswisi Jean Charles Galissard de Marignac alitenga kutoka ardhi adimu ya "erbia" na kuiita Ytterbia kutokana na kijiji cha Ytterby, Uswidi ambako aliwahi kupata madini aliyochungulia.Mbali na Yterbi (Yb), kuna pia elementi za Ytri (Y), Erbi (Er) na Terbi (Tb) zilizopokea jina kutokana na kijiji cha Ytterby; elementi za Scandi (Skandinavia), Holmi (Ho, jina la Stockholm), Thuli (Tm, jina la Thule, kisiwa cha kaskazini katika mitholojia ya Kigiriki) ya Scandinavia), na Gadolini (Gd, jina la mvumbuzi Johan Gadolin) zilitambuliwa pia katika madini ya Ytterbi.   

Yterbi ni vigumu kutengwa na madini mengine, kwa hiyo haina matumizi mengi isipokuwa viwango vidogo katika leza kadhaa.   

 Marejeo 

 Kusoma zaidi 
 Guide to the Elements – Revised Edition, Albert Stwertka, (Oxford University Press; 1998) ISBN 0-19-508083-1

 Viungo vya nje 
 It's Elemental – Ytterbium 
 Encyclopedia of Geochemistry - Ytterbium

Jamii:Lanthanidi
Jamii:Elementi
Jamii:Metali